সিলেট সিটি করপোরেশন নির্বাচনকেন্দ্রিক আলোচনায় এ যেন নতুন ঝড়! বাংলাদেশ ফুটবল ফেডারেশনের কার্যনির্বাহী সদস্য ও সিলেট জেলা ক্রীড়া সংস্থার সাধারণ সম্পাদক মাহিউদ্দিন আহমদ সেলিমকে ‘দোয়া’ দিয়েছেন প্রধানমন্ত্রী ও আওয়ামী লীগ সভানেত্রী শেখ হাসিনা। তাঁর এ দোয়া সিলেট সিটি নির্বাচনে মেয়র পদে প্রতিদ্বন্দ্বিতা করতে আগ্রহী সেলিমকে করেছে উত্ফুল্ল, মিটিমিটি করে জ্বলতে থাকা তাঁর নির্বাচনী আশার বাতিতে দিয়েছে নতুন জ্বালানি।